open-index/open-wikipedia-markdown huggingface dataset:
பண்டாரு சத்யநாராயண மூர்த்தி

**பண்டாரு சத்யநாராயண மூர்த்தி** (*Bandaru Satyanarayana Murthy*) இந்தியாவைச் சேர்ந்த ஓர் அரசியல்வாதியாவார். ஆந்திரப் பிரதேச மாநிலத்தைச் சேர்ந்த இவர் தெலுங்கு தேசம் கட்சியின் உறுப்பினராக உள்ளார். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் மாடுகுலா சட்டமன்றத் தொகுதியில் போட்டியிட்டு வெற்றிபெற்று அத்தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:இந்திய அரசியல்வாதிகள்
பகுப்பு:தெலங்காணா அரசியல்வாதிகள்
கம்மாரா

**கம்மாரா** (*Kammara*) எனப்படுவோர் இந்தியாவின், தமிழ்நாடு மற்றும் கருநாடக மாநிலத்தில் வாழுகின்ற ஒரு பழங்குடியினர் ஆவர். இவர்கள் கருநாடக மாநிலத்தில் பண்டைய காலங்களிலிருந்தே கொல்லர்களாக உள்ளனர்.

## சொற்பிறப்பியல்
கம்மாரா/கம்மர் (பிராகிருதம்/பாலி/கன்னடத்தில்) / கர்மாரா (சமசுகிருதத்தில்) என்ற பெயருக்கு கொல்லன், கலைஞர், இயந்திர வல்லுநர், கைவினைஞர், சிற்பி, கொல்லன் என்று பொருள்; கருவிகள் மற்றும் ஆயுதங்களை உருவாக்குபவர் (மார்க். śikalāra); ततः सन्धाय विमलान् भल्लान् कर्मारमार्जितान् (tataḥ saṃdhāya vimalān bhallān karmāramārjitān). வேத காலத்திலிருந்தே, அவர்கள் உலோகவியல் மற்றும் கைவினைத்திறனில் தேர்ச்சி பெற்றவர்கள். அவற்றின் பயன் காரணமாக மக்களாலும் அரசராலும் அவர்கள் மிகுந்த மரியாதையுடன் நடத்தப்பட்டனர். அவர்கள் காளி மற்றும் விஸ்வகர்மாவை வணங்குகிறார்கள். மன்னர்கள் மற்றும் வீரர்களுக்கு ஆயுதங்கள் தயாரிப்பதில் இருந்து கோயில்கள் கட்டுவதற்கான கருவிகள் மற்றும் உபகரணங்கள் தயாரிப்பது வரை, மற்றும் விவசாய கருவிகள் தயாரிக்கப்பட்டு தொடர்ந்து பழுதுபார்க்கப்பட வேண்டிய விவசாயிகளுக்கும், அவர்களின் சேவைகளுக்கு பண்டைய காலத்திலிருந்தே பெரும் தேவை இருந்தது.

## தற்போது
சமீபத்தில், பெரும்பாலான கம்மாரர்கள் தங்கள் பாரம்பரிய தொழில்களைக் கைவிட்டு, வேறு வேலைகளுக்குச் சென்றுவிட்டனர். பெல்லாரி அரசு ஆவணங்களில், "சமீப காலம் வரை கரும்பு வேகவைக்கப்படும் பெரிய ஆழமற்ற இரும்புச் சட்டிகளின் உற்பத்தி, கமலபுரத்தில் ஒரு குறிப்பிடத்தக்க தொழிலாக இருந்தது" என்று குறிப்பிடப்பட்டுள்ளது. சண்டூர் மலைத்தொடரின், ஹோஸ்பெட் முனையில் உள்ள குவிமாட வடிவ மலையான ஜம்புநாத் கொண்டாவிலிருந்து, பொதி காளைகள் மூலம் இரும்பு கொண்டு வரப்பட்டது, மேலும் கம்மார சமூகத்தைச் சேர்ந்த ஆண்களால் உருக்கப்பட்டு வேலை செய்யப்பட்டது. சமீபத்திய ஆண்டுகளில், மலிவான ஆங்கில இரும்பு, நாட்டுப்புற உற்பத்தியை முற்றிலுமாக அழித்துவிட்டது, உருக்கும் தொழில் கைவிடப்பட்டது, மேலும் கம்மாரர்கள் ஆங்கிலப் பொருட்களால் கொதிகலன்களை தயாரித்து சரிசெய்வதில் மட்டுமே தங்களைக் கட்டுப்படுத்திக் கொள்கிறார்கள். கிராமத்தில் காளிக்கு அர்ப்பணிக்கப்பட்ட ஒரு கோவிலை அவர்கள் கொண்டுள்ளனர்.

இவர்கள் தமிழ்நாடு அரசு இடவொதுக்கீட்டு பட்டியலில், பட்டியலிடப்பட்ட பழங்குடியினர், வகுப்பில் உள்ளனர்.

## மேற்கோள்கள்

பகுப்பு:தமிழகப் பழங்குடிகள்
பகுப்பு:கேரளப் பழங்குடிகள்
பகுப்பு:கன்னடச் சமூகங்கள்
இலட்சிய மாவட்டங்கள் திட்டம்

**இலட்சிய மாவட்டங்கள் திட்டம்** (*Aspirational Districts Programme*) என்பது இந்திய அரசின் நிதி ஆயோக் மற்றும் மாநில அரசுகளுடன் இணைந்து இலட்சிய மாவட்டங்களில் உள்ள மக்களின் வாழ்க்கைத் தரத்தை மேம்படுத்துவதற்காக செயல்படுத்தப்படும் ஒரு முயற்சியாகும்.இத்திட்டத்தில் 115 இலட்சிய மாவட்டங்கள் தேர்வு செய்யப்பட்டுள்ளது.
## நோக்கம்
இலட்சியத் திட்டத்தில் சேர்ந்துள்ள மாவட்டங்களில் சுகாதரம் & சத்துணவு, கல்வி, வேளாண்மை & நீர் ஆதாரங்கள், நிதியுதவி & திறன் மேம்பாடு மற்றும் அடிப்படை உட்கட்டமைப்புகள் வளர்ச்சி ஆகிய துறைகளில் கவனம் செலுத்தப்படும். 
## வரலாறு
இலட்சிய மாவட்டங்கள் திட்டத்தை சன்வரி 2018ஆம் ஆண்டில் இந்தியப் பிரதமர் நரேந்திர மோதியால் துவக்கப்பட்டது. இத்திட்டத்தை தேசிய அளவில் நிதி ஆயோக் மற்றும் மாநில அரசுகளின் உதவியுடன் நிர்வகிக்கப்படுகிறது.

## முதல் கட்டத்தின் இலட்சிய மாவட்டங்களின் பட்டியல்
இந்தியா முழுமைக்கும் 115 மாவட்டங்கள் இலட்சிய மாவட்டங்கள் திட்டத்தில் இணைந்துள்ளது. 

## கவனம் செலுத்தப்படும் துறைகள்
* சுகாதரம் & சத்துணவு 
* கல்வி
* வேளாண்மை & நீர் ஆதாரங்கள்
* நிதியுதவி & திறன் மேம்பாடு 
* அடிப்படை உட்கட்டமைப்புகள் 
## ஊராட்சி ஒன்றிய அளவிலான இலட்சியத் திட்டம்
7 சனவரி 2023 அன்று இந்திய அரசு ஊராட்சி ஒன்றியங்கள் அளவில் இலட்சிய ஊராட்சி ஒன்றிய திட்டத்தை விரிவுபடுத்தியது. இத்திட்டத்தின் கீழ்  இந்தியா முழுமைக்கும் 500 ஊராட்சி ஒன்றியங்கள் தேர்வு செய்யப்பட்டுள்ளது.
## மேற்கோள்கள்

* Champions of change portal
* Aspirational Districts Collaborative portal

பகுப்பு:இந்திய அரசுத் திட்டங்கள்
அறுகுளோரோயிருசிலாக்சேன்

**அறுகுளோரோயிருசிலாக்சேன்** (*Hexachlorodisiloxane*) என்பது Cl6OSi2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரின், சிலிக்கான் மற்றும் ஆக்சிசன் ஆகிய தனிமங்கள் சேர்ந்து இச்சேர்மம் உருவாகிறது. கட்டமைப்பு ரீதியாக, இரண்டு முக்குளோரோசிலில்  குழுக்களின் சமச்சீர் ஈதர் ஆகும். மேலும் சிலிக்கான் டெட்ராகுளோரைடின் உயர் வெப்பநிலை ஆக்சிசனேற்றம் மூலம் அறுகுளோரோயிருசிலாக்சேன் சேர்மத்தை தயாரிக்கலாம். 

:2SiCl4{} + O2 ->[\atop{950-970\,^\circ\text{C}}] 2(SiCl3)2O{} + Cl2

அறுகுளோரோயிருசிலாக்சேன் அறை வெப்பநிலையில் நிறமற்ற திரவமாகும்.  தண்ணீருடன் தொடர்பு கொள்ளும்போது நீராற்பகுப்பு அடைந்து சிலிக்கான் டை ஆக்சைடு மற்றும் ஐதரோகுளோரிக்  அமிலம் ஆகியவற்றைத் தருகிறது:

:(SiCl3)2O + 3H2O -> 2SiO2 + 6HCl

கடுமையான வெப்பமும் இதேபோன்ற சிதைவை நிரூபிக்கிறது:

:2(SiCl3)2O ->[\atop{\Delta}] SiO2{} + 3SiCl4

ஆண்டிமனி டிரைபுளோரைடுடன் வினைபுரிந்து ஒத்த அறுபுளோரோயிருசிலாக்சேனைத் தருகிறது.

## உசாத்துணை
* 
* 
* 
* 

## மேற்கோள்கள்

பகுப்பு:குளோரோசிலேன்கள்
தெலுங்கானா மாநில விருந்தினர் மாளிகை

**தெலுங்கானா மாநில விருந்தினர் மாளிகை** (*Telangana State Guesthouse*)  இந்தியாவின் தெலுங்கானா மாநிலத்தில் உள்ள அரசாங்கத்தின் விருந்தினர் மாளிகையாகும். முன்னர் முதலமைச்சரின் முகாம் அலுவலகத்தின் குடியிருப்புப் பகுதியாக இருந்தது. முகாம் அலுவலக அலுவலகம் காவல்துறை தலைவர் (பாதுகாப்பு) அலுவலகமாக மாற்றப்பட்டுள்ளது. இந்த கட்டிடம் இப்போது தெலுங்கானா முதலமைச்சரின் அதிகாரப்பூர்வ இல்லமான பிரச்சா பவனின் ஒரு பகுதியாகும். கிரீன்லாந்து வட்டம், பேகம்பேட்டையில் இம்மாளிகை அமைந்துள்ளது. 

## வரலாறு
முன்னர் தெலுங்கானா மாநில முதல்வரின் அதிகாரப்பூர்வ இல்லமாகவும், பிரிக்கப்படுவதற்கு முன்பு ஆந்திரப் பிரதேச (ஐக்கிய) முதல்வரின் அதிகாரப்பூர்வ இல்லமாகவும் இருந்தது. ஆந்திரப் பிரதேச முதல்வரின் அதிகாரப்பூர்வ இல்லமாக காங்கிரசு கட்சி ஆட்சிக்கு வந்த பிறகு, 2004ஆம் ஆண்டு இந்த முகாம் அலுவலகம் கட்டப்பட்டது. 2005ஆம் ஆண்டு இங்கு குடிபெயர்ந்த முதல் முதலமைச்சர் ஒய்.எசு. ராசசேகர ரெட்டி ஆவார். 2009ஆம் ஆண்டில் அவர் இறக்கும் வரை ஐந்து ஆண்டுகள் இம்மாளிகையில்  தங்கியிருந்தார்.

## முகாம் அலுவலகம்
இரண்டு மாடிகளைக் கொண்ட இந்த வளாகத்தில் முதல்வர் முகாம் அலுவலகமும் குடியிருப்பும் அமைந்துள்ளன. இந்த நிலத்தின் பரப்பளவு 2 ஏக்கர் (8,100 மீ2) பரப்பளவுக்கு  அதிகமாகவும், கட்டடம் 25,500 சதுர அடி பரப்பளவிலும் அமைந்துள்ளது. கிழக்கு மற்றும் வடக்கு திசைகளில் சாலைகள் உள்ளன. இது வாசுத்து சாத்திர கொள்கைகளின்படி கட்டப்பட்டது.

2007 ஆம் ஆண்டு இந்த வளாகத்தில் ₹1.15 கோடி செலவில், 2,500 சதுர அடி (230 மீ2) செலவில் ஓர் அரங்கம்  கட்டப்பட்டது. இந்த அரங்கம் அதிநவீன பதிவு மற்றும் இணையதள தொகுப்பு உபகரணங்களைக் கொண்டுள்ளது.

## மாளிகையில் வசித்த முதலமைச்சர்கள்
* எ. சா. ராஜசேகர் - 2005 - 2009
* கொனியேட்டி ரோசையா முதலமைச்சராகப் பதவியேற்ற பிறகு, ஒருபோதும் வசிக்கவில்லை, ஆனால் அலுவலகமாகப் பயன்படுத்தப்பட்டது.
*நல்லாரி கிரண் குமார் ரெட்டி - 2010 - 2014.
*க. சந்திரசேகர் ராவ் - சூன் 2014 - நவம்பர் 2016

## மாநிலம் பிளவுபடுத்தலுக்குப் பிறகு
தெலுங்கானா மாநிலம் உருவாக்கப்பட்டதைத் தொடர்ந்து, முகாம் அலுவலகம் தெலுங்கானா முதலமைச்சரின் இல்லமாக மாறியது, ஆந்திரப் பிரதேசத்தின் முதல்வர் லேக்வியூ விருந்தினர் மாளிகையில் வசிக்கிறா.

* கே சந்திரசேகர் ராவ் - 22 சூன் 2014 - 2015

தற்போது இது தெலுங்கானா முதலமைச்சரால் விருந்தினர் மாளிகையாகப் பயன்படுத்தப்படுகிறது.

## மேற்கோள்கள்

பகுப்பு:தெலங்காணா அரசு
வாரிசலீகஞ்ச் சட்டமன்றத் தொகுதி

**வாரிசலீகஞ்ச் சட்டமன்றத் தொகுதி** *(Warisaliganj Assembly constituency)* என்பது இந்தியாவின் பீகார் மாநில சட்டப்பேரவையில் உள்ள 243 சட்டமன்றத் தொகுதிகளில் ஒன்றாகும். இத்தொகுதியானது நவாதா மாவட்டத்தில் அமைந்துள்ளது. வாரிசலீகஞ்ச், நவாதா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2020

## மேற்கோள்கள்

பகுப்பு:பீகாரின் சட்டமன்றத் தொகுதிகள்
வசுந்தரா திவாரி புரூட்டா

**வசுந்தரா திவாரி புரூட்டா** (*Vasundhara Tewari Broota*) பிறப்பு;1955) ஓர் இந்திய ஓவியர் ஆவார். இவர் ஒரு பெண்ணின் கருத்து மற்றும் பெண்ணுடலின் உளவியல்-அரசியல் இருப்பை அடிப்படையாகக் கொண்ட ஓவியங்கள், பாரம்பரிய நிலப்பரப்புகள், இன்னும் நேர்த்தியான அர்த்தத்துடன் கூடிய நிலையான  வாழ்கை போன்ற கருப்பொருட்களை ஓவியங்களாக வரிகிறார். 1982-84 காலத்தில் இந்திய அரசின் கலாச்சாரத் துறையால் வழங்கப்பட்ட கலாச்சார உதவித்தொகையில் இவர் பணியாற்றினார். வசுந்தரா, 298 கலைஞர்களுடனும் ஓவியர் சதின் தாசுவுடனும் இணைந்து புதுதில்லியிலுள்ள தேசிய நவீன கலைக்கூடத்தில் நடைபெற்ற ஓவியக்கண்காட்சி மற்றும் விற்பனை மூலம் பெற்ற நிதியை, 2018 கேரள வெள்ளத்தில் பாதிக்கப்பட்டவர்களுக்கு நன்கொடையாக வழங்கினர்.

## வாழ்க்கை
வசுந்தரா திவாரி 1955 இல் கொல்கத்தாவில் பிறந்தார். தனது பதினைந்து வயதில் புதுடெல்லிக்கு குடிபெயர்ந்தார்.  தில்லி பல்கலைக்கழகத்தில் இலக்கியத்தில் பட்டம் பெற்றார். பின்னர், புதுதில்லியில் உள்ள திரிவேணி கலா சங்கத்தில் ஓவியம் பயின்றார். திரிவேணி கலா சங்கத்தில், ஓவியரும், கலைஞருமான இராமேஸ்வர் புரூட்டாவின் கீழ் பயிற்சி பெற்றார். பிற்காலத்தில் அவரையேத் திருமணமும் செய்து கொண்டார்.

## விருதுகள்
வசுந்தரா திவாரி முதலாவது சர்வதேச பைனாலே அல்ஜியர்ஸில் வெள்ளிப் பதக்கம், சன்ஸ்கிருதி விருது, அகில இந்திய நுண்கலைகள் மற்றும் கைவினைக் கழகத்தின் வருடாந்திர விருதுகள், சாகித்ய கலா பரிசத் மற்றும் பி. சி. சன்யால் விருது உள்ளிட்ட பல விருதுகளை வென்றுள்ளார்.

இவரது படைப்புகளைப் பற்றி "அடையாள ஓவியத்தின் திறனை, குறிப்பாக பெண்ணுடலின் உளவியல்-அரசியல் இருப்பை ஆராய விரும்பும் சில கலைஞர்களில் திவாரியும் ஒருவர் என பிசினஸ் ஸ்டாண்டர்ட் இதழில் நவ்னீத் மெண்டிரட்டா குறிப்பிட்டார்.

## மேற்கோள்கள்

பகுப்பு:இந்திய ஓவியர்கள்
பகுப்பு:இந்தியப் பெண் ஓவியர்கள்
பகுப்பு:வாழும் மக்கள்
பகுப்பு:1955 பிறப்புகள்
வளபட்டணம் தொடருந்து நிலையம்

**வளபட்டணம் தொடருந்து நிலையம்** (*Valapattanam railway station*, நிலையக் குறியீடு: VAPM) என்பது கேரளத்தின் கண்ணூர் மாவட்டத்தில் உள்ள ஒரு தொடருந்து நிலையமாகும். இது தென்னக இரயில்வே மண்டலத்தின் பாலக்காடு தொடருந்து கோடத்துக்கு உட்பட்ட ஒரு NSG–6 வகை இந்திய தொடருந்து நிலையமாகும்.  

## மேற்கோள்கள்

பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
பூவனூர்

**பூவனூர்** (*Poovanoor*) என்பது இந்தியா தமிழ்நாடு மாநிலத்தின் திருவாரூர் மாவட்டத்திலுள்ள நீடாமங்கலம் வட்டத்தில் அமைந்துள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 44.43 மீ. உயரத்தில், () என்ற புவியியல் ஆள்கூறுகள் கொண்டு பூவனூர் அமையப் பெற்றுள்ளது.

## சமயம்
### கோயில்கள்
பூவனூரில் சதுரங்க வல்லபநாதர் கோயில் என்ற சிவன் கோயில் ஒன்று கட்டப்பட்டுள்ளது.
## அரசியல்
பூவனூர் பகுதியானது, மன்னார்குடி (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தஞ்சாவூர் மக்களவைத் தொகுதியைச் சார்ந்தது.

## மேற்கோள்கள்

பகுப்பு:திருவாரூர் மாவட்டத்திலுள்ள ஊர்களும் நகரங்களும்
வெளியன் (நெல்)

**வெளியன்** அல்லது **வேலியன்** *(VELIYAN)* என்று அழைக்கப்படும் இந்த நெல் வகை, தென்னிந்திய பாரம்பரிய நெல் வகையாகும், குறிப்பாக கேரளாவில் பயிரிடப்படும் ஒரு பண்டைய கால மற்றும் மிகவும் மதிப்புமிக்க நெல் வகை என கருதப்படுகிறது. தென்னிந்தியாவின் பாரம்பரிய உணவு கலாச்சாரத்தின் ஒரு பகுதியாகும். பெரும்பாலும் ஆரோக்கியமான மற்றும் புத்துணர்ச்சியூட்டும் உணவாகக் கருதப்படும் இது, ஆயுர்வேத நடைமுறைகளில் ஒரு முக்கிய அங்கமாகும், மேலும் அதன் குணப்படுத்தும் குணங்கள் காரணமாக சிகிச்சை உணவுகளில் பொதுவாகப் பயன்படுத்தப்படுகிறது.

## காலம்
நீண்ட கால அளவில் அறுவடைக்கு தயாராகும் இந்த நெல் வகை, **175** நாட்களில் முதிர்வடைவதாக கூறப்படுகிறது. சம்பா பருவத்தில் (பட்டம்) நடவு செய்யக்கூடியது.

## மகசூல்
சராசரியாக **89** சதமமீட்டர் உயரமும், அதிகபட்சமாக **101** சதமமீட்டர் உயரமும் வளரக்கூடிய இதன் நெற்கதிரில் உள்ள நெல்மணிகளின் எண்ணிக்கை **81** என கணக்கிடப்பட்டுள்ளது. நெல்லின் மகசூல் ஒரு ஏக்கருக்கு சராசரியாக **600** கிலோவாகவும், வைக்கோலின் மகசூல் **1100** கிலோவாகவும் உற்பத்தித் திறன் கொண்டதாக பதிவு செய்யப்பட்டுள்ளது.

## நெல்மணியின் இயல்பு
நெல்மணிகளின் அரிசி சிறிய மற்றும் மெல்லிய தானியங்களைக் கொண்டுள்ள வெளியன், உறுதியான அமைப்பைக் கொண்டுள்ளது. மேலும் இது சமைக்கும்போது மென்மையாகவும் பஞ்சுபோன்றதாக மாறக்கூடியது எனவும், அரிசியின் தானியங்கள் பொதுவாக வெள்ளை நிறத்தில் இருந்து வெளிர் பழுப்பு நிறத்தில் இருக்கும் எனவும் கூறப்படுகிறது. இதன் அரிசி வகை  மென்மையான அமைப்பிற்கு பெயர் பெற்றது என்றும், மற்றும் பெரும்பாலும் இது  இட்லி மற்றும் தோசை போன்ற பல்வேறு பாரம்பரிய உணவுகளில் பயன்படுத்தப்படுகிறது என்றும்,  சில ஒட்டும் அரிசி வகைகளைப் போலல்லாமல், வேலியன் அரிசி பசையம் இல்லாதது என்றும் கூறப்படுகிறது.

## இவற்றையும் காண்க
* வெளியன்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
வடகரை

* வடகரை ஊராட்சி (திருமருகல்) (நாகப்பட்டினம் மாவட்டம்)  
* வடகரை ஊராட்சி (மதுரை)
* வடகரை ஊராட்சி, கடலூர்
* வடகரை கீழ்படுகை
* வடகரை சட்டமன்றத் தொகுதி (கேரளம்)
* வடகரை மக்களவைத் தொகுதி (கேரளம்)
* வடகரை (கேரளம்)
* வடகரை (திருப்பத்தூர் மாவட்டம்)
* வடகரை (திருவாரூா் மாவட்டம்)

பகுப்பு:பக்கவழி நெறிப்படுத்தல்
வடகரை (திருப்பத்தூர் மாவட்டம்)

**வடகரை (திருப்பத்தூர் மாவட்டம்)**, திருப்பத்தூர் மாவட்டத்தில் ஆம்பூர் தாலுக்காவில் பாலாற்றங்கரையில் அமைந்துள்ள ஒரு கிராமமாகும். வேலூர் மற்றும் ஆம்பூர் ஆகியவை முறையே வடகரை கிராமத்தின் மாவட்ட மற்றும் துணை மாவட்டத் தலைமையகங்களாகும். வடகரை கிராம பஞ்சாயத்து, ஆம்பூர் சட்டமன்றத் தொகுதிக்கும், வேலூர் மக்களவைத் தொகுதிக்கும் உட்பட்டதாகும். இங்கு, 572 ஆண்களும், 634 பெண்களும் வசிக்கின்றனர்.

## மேற்கோள்கள்

பகுப்பு:திருப்பத்தூர் மாவட்டத்திலுள்ள கிராமங்கள்
மாராப்பட்டு

**மாராப்பட்டு**, ஆம்பூரிலிருந்து 8 கி. மீ. தொலைவிலும், வாணியம்பாடியிலிருந்து 5 கி. மீ தொலைவிலும் இரு நகரங்களுக்கிடையே அமைந்து உள்ள கிராமம் ஆகும். கடலிலிருந்து 248 மீட்டர் உயரத்தில் உள்ள  இக்கிராமம், ஆம்பூர் சட்டமன்றத் தொகுதிக்கும், வேலூர் மக்களவைத் தொகுதிக்கும் உட்பட்டதாகும். இங்கு ஒரு நவீன தனியார் திருமண மண்டபம் உள்ளது.  இங்கிருந்து இரண்டு கிலோமீட்டர் தொலைவில் பழமையான சிவ-திருமால் ஆலயம் உள்ள வடச்சேரி கிராமம் உள்ளது.

## மேற்கோள்கள்

பகுப்பு:திருப்பத்தூர் மாவட்டத்திலுள்ள கிராமங்கள்
கி. பாலசுப்பிரமணியன்

**கி. பாலசுப்பிரமணியன்** (*K. Balasubramaniam*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தஞ்சாவூர் மாவட்டம் பட்டுக்கோட்டை வட்டம் ஆவிக்கோட்டை கிராமத்தினைச் சேர்ந்தவர். பத்தாம் வகுப்பு வரை கல்வி பயின்றுள்ள பாலசுப்பிரமணியன் வணிகர் ஆவார். இவர் அனைத்திந்திய அண்ணா  திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பட்டுக்கோட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1930 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
வேசர கட்டிடக்கலை

**வேசரக் கட்டிடக்கலை** (*Vesara*) என்பது வட இந்தியாவின் நகராக் கட்டிடக்கலையும், தமிழகக் கட்டிடக் கலையும் கலந்த கலப்பின வடிவம் ஆகும். வேசரக் கட்டிடக்கலைப் பாணியிலான கோயில்கள் 11ஆம் நூற்றாண்டில் தற்கால கர்நாடக மாநிலத்தை ஆண்ட ஹோய்சாலப் பேரரசால் நிறுவப்பட்டது..இந்தியக் கோயில் கட்டிடக் கலையின் ஆறு வடிவங்களில் வேசரக் கட்டிடக்கலையும் ஒன்றாகும். மற்றவைகள் தமிழகக் கட்டிடக்கலை, நகராக் கட்டிடக்கலை, பூமிஜா கட்டிடக்கலை, கலிங்கக் கட்டிடக்கலை மற்றும் வரதா கட்டிடக்கலைகள் ஆகும்.

பொதுவாக வேசரக் கட்டிடப்பாணியிலான கட்டிடங்களின் அடித்தளம் அல்லது கழுத்துக்கு மேல் உள்ள பகுதி வட்ட வடிவில் இருக்கும்.
## பெயர்க் காரணம்

*வேசரா* எனும் சொல்லிற்கு கோவேறுகழுதை என்று பொருள்  குதிரைக்கும், கழுதைக்கும் பிறந்தது  கோவேறுகழுதை போன்று, வட இந்தியக் கட்டிடக்கலை மற்றும் தென்னிந்தியக் கட்டிடக்கலைகளின் கலைவயால் தோன்றியது வேசரா கட்டிடக்கலை என ஆகம சாத்திர நூலான *காமிக ஆகம நூல்* கூறுகிறது.

## வரலாறு

வேசாரக் கட்டிடக்கலையில் கட்டப்பட்ட கோயில்கள் கிருஷ்ணா ஆற்றுக்கும், துங்கபத்திரை ஆற்றுக்கும் இடைப்பட்ட வடக்கு கர்நாடக பிரதேசத்தில் மட்டும் காணப்படுகிறது. 10 & 11ஆம் நூற்றாண்டுகளில் போசாள அரசமரபினர் வேசாரக் கட்டிடக்கலையில் பல கோயில்கள் கட்டி எழுப்பினர்
## வேசரக் கட்டிடக்கலைக்கு எடுத்துகாட்டான கோயில்கள்
# பேகூர் நாகேஸ்வரர் கோயில்
# பேளூர் சென்னகேசவர் கோயில் 
# ஹளேபீடு கேதாரேஸ்வரர் கோயில்
# சோமநாதபுரம் சேன்னகேசவர் கோயில்
# காசிவிசுவேசுவரர் கோயில், இலக்குண்டி
# மகாகூடக் கோயில்கள்

## படக்காட்சிகள்

File:Dodda Basappa Temple.JPG|தொட்டபசவப்பா கோயில் 
File:Vesara style vimana and stellate shrine in Keshava temple at Somanathapura.jpg|சென்னகேசவர் கோயில், சோமநாதபுரம், 1258
File:ChennaKeshava Temple, Belur.JPG|சென்னகேசவர் கோயில், பேளூர் 

## இதனையும் காண்க
* பஞ்சயாதனம் (கோயில் கட்டிடக்கலை)
## மேற்கோள்கள்

### ஆதாரங்கள்
*Hardy, Adam, *Indian Temple Architecture: Form and Transformation : the Karṇāṭa Drāviḍa Tradition, 7th to 13th Centuries*, 1995, Abhinav Publications, , 9788170173120, google books
*Harle, J.C., *The Art and Architecture of the Indian Subcontinent*, 2nd edn. 1994, Yale University Press Pelican History of Art,  
*Michell, George (1988), *The Hindu Temple: An Introduction to Its Meaning and Forms*, University of Chicago Press, 

## வெளி இணைப்புகள்
*History of Indian art
*Brief History of Hindu Temples
* பழம்பெருமைமிகு இந்திய கட்டடக் கலையின சிறப்புகள்

பகுப்பு:இந்துக் கோயில் கட்டிடக்கலை
பகுப்பு:இந்தியக் கட்டிடக்கலை
பகுப்பு:போசளர் கட்டிடக்கலை
பழையங்காடி தொடருந்து நிலையம்

**பழையங்காடி தொடருந்து நிலையம்** ( *Pazhayangadi railway station*, நிலையக் குறியீடு: PAZ) என்பது கேரள மாநிலத்தின் கண்ணூர் மாவட்டத்தில் அமைந்துள்ள ஒரு தொடருந்து நிலையமாகும். இது தென்னக இரயில்வேவேயின், பாலக்காடு தொடருந்து கோட்டத்தில் உள்ள ஒரு NSG–5 வகை தொடருந்து நிலையமாகும். 

## அமைவிடம்
பழையங்காடி தொடருந்து நிலையமானது பழையங்கடி பேருந்து நிலையத்திலிருந்து சுமார் 1.2 கி.மீ தொலைவில் அமைந்துள்ளது.

இந்த நிலையத்திலிருந்து கண்ணூர் பன்னாட்டு வானூர்தி  நிலையம் 50 கி.மீ. தொலைவில் உள்ளது.

## நிருவாகம்
இது இந்திய இரயில்வேயின் தென்னக இரயில்வே மண்டலத்தின் பாலக்காடு தொடருந்து கோட்டத்தின் கீழ் வருகிறது.

## மேற்கோள்கள்

பகுப்பு:பாலக்காடு தொடருந்து கோட்டம்
பகுப்பு:கண்ணூர் மாவட்டத்திலுள்ள தொடருந்து நிலையங்கள்
பகுப்பு:Pages using gadget WikiMiniAtlas
எம். கே. பாலன்

**எம். கே. பாலன்** (M. K. Balan) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் சைதாப்பேட்டைப் பகுதியினைச் சேர்ந்தவர். பள்ளிக் கல்வியினை முடித்துள்ள பாலன், அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சைதாப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

அதிமுகவில் இருந்து திமுகவில் இணைந்த எம்.கே.பாலன்  அக்கட்சியின் தலைமை செயற்குழு உறுப்பினராகவும் இருந்தார். 2000ஆம் ஆண்டு திசம்பர் மாதம் நடைபயிற்சிக்கு சென்ற எம்.கே. பாலன் மர்ம நபர்களால் கடத்தப்பட்டார். அப்படிக் கடத்தப்பட்ட எம்.கே. பாலன் என்ன ஆனார் என்பதே தெரியாமல் இருந்தது. பல ஆண்டுகளுக்குப் பின்னர் பணத்துக்காக எம்கே பாலன் கடத்தப்பட்டு எரித்து கொல்லப்பட்டதாக 16 அதிமுகவினர் கைது செய்யப்பட்டனர். இந்த வழக்கில் 16 பேருக்கு ஆயுள் தண்டனை விதிக்கப்பட்டது. 

## தேர்தல் செயல்பாடு
### 1991

## மேற்கோள்கள்

பகுப்பு:1951 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
நதிபெல்லி திவாகர் ராவ்

**நதிபெல்லி திவாகர் ராவ்** (*Nadipelli Diwakar Rao*) இந்தியாவைச் சேர்ந்த ஓர் அரசியல்வாதியாவார். தெலங்காணா சட்டப் பேரவை சட்டமன்ற உறுப்பினர் ஆவார். இவர் பாரத் இராட்டிர சமிதி கட்சியின் பிரதிநிதியாக மஞ்சேரியல் சட்டமன்றத் தொகுதியில் போட்டியிட்டு வெற்றி பெற்றார்.

## ஆரம்பகால வாழ்க்கை
நதிபெல்லி திவாகர் ராவ் தெலங்கானா மாநிலத்தின் ஆதிலாபாத்தில் என். லட்சுமண ராவுக்கு மகனாகப் பிறந்தார்.  பட்டதாரியாக இளங்கலை பட்டம் பெற்றார். அரசியலில் சேருவதற்கு முன்பு  ஒரு விவசாயியாக இருந்தார்.

## தொழில்
1999 மற்றும் 2004ஆம் ஆண்டுகளில் இரண்டு முறை இந்திய தேசிய காங்கிரசு கட்சியின் சட்டமன்ற உறுப்பினராக இருந்தார்.

## பாரத ராசுட்டிர சமிதி கட்சி
2014 ஆம் ஆண்டு தேர்தலுக்கு முன்பு பாரத ராசுட்டிர சமிதி கட்சியில் சேர்ந்தார். 2014ஆம் ஆண்டு நடைபெற்ற தேர்தலில் மஞ்சேரியல் சட்டமன்றத் தொகுதியில் இருந்து சட்டமன்ற உறுப்பினராக வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1953 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
கொக்கிராலா பிரேம்சாகர் ராவ்

**கொக்கிராலா பிரேம் சாகர் ராவ்** (*Kokkirala Premsagar Rao*) தெலங்காணாவைச் சேர்ந்த இந்திய அரசியல்வாதி ஆவார். இவர் தற்போது மஞ்சேரியல் தொகுதியைப் பிரதிநிதித்துவப்படுத்தும் தெலங்காணா சட்டப் பேரவை உறுப்பினராக பணியாற்றி வருகிறார்.  கூடுதலாக இவர் ஐக்கிய ஆந்திரப் பிரதேசத்தில் சட்ட மேலவை உறுப்பினராகவும் பணியாற்றினார். 2023 ஆம் ஆண்டு நடைபெற்ற மஞ்சேரியல் சட்டப்பேரவைத் தேர்தலில் போட்டியிட்டு இவர் வெற்றி பெற்றார்.

## வகித்த பதவிகள்

* 1985-தொழிற்சங்கத்தின் தலைவராக இருந்தார்.
* 2004 முதல் 2009 வரை காசிப்பேட்டை மண்டலத் தலைவரக இருந்தார். 
* காசிப்பேட்டை மண்டல இந்திய தேசிய காங்கிரசு கட்சி தலைவர்
* 1999 முதல் 2002 வரை பிரதேச காங்கிரசு உறுப்பினர்.
* 2002 முதல் 2005 வரை பிரதேச காங்கிரசின் செயலாளர்.
* 2004 முதல் 2006 வரை திருமலை திருப்பதி தேவஸ்தான வாரியத்தின் உறுப்பினர்.
* 2005 முதல் 2007 வரை ஆதிலாபாத் மாவட்ட மத்தியகூட்டுறவு வங்கியின்  தலைவர்.
* 2007 முதல் 2013 வரை அடிலாபாத் மாவட்ட உள்ளாட்சி அமைப்புகளின் மேலவை உறுப்பினர்.
* 2018 முதல் தற்போது வரை அகில இந்திய காங்கிரசு கட்சியின் உறுப்பினர்.
* 3 டிசம்பர் 2023 முதல் தற்போது வரை சட்டமன்ற உறுப்பினர்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
கதியம் காவ்யா

**கதியம் காவ்யா** (*Kadiyam Kavya*) இந்தியாவைச் சேர்ந்த ஓர் அரசியல்வாதியாவார். தெலங்காணா மாநிலத்திலுள்ள 17 மக்களவைத் தொகுதிகளில் ஒன்றான  வாரங்கல் மக்களவைத் தொகுதியில் போட்டியிட்டு மக்களவைக்குத் தேர்ந்தெடுக்கப்பட்டார். மூத்த அரசியல்வாதியான கதியம் சிறீ அரியின் மகளாக அறியப்படுகிறார்.
 
## அரசியல் வாழ்க்கை
காவ்யா தனது தந்தை கதியம் சிறீ அரியின் அரசியல் மரபால் ஈர்க்கப்பட்டு, தனது தொண்டு நிறுவனமான கதியம் அறக்கட்டளை மூலம் பல ஆண்டுகளாக பொது வாழ்வில் தீவிரமாக இருந்தார். 2024ஆம் ஆண்டு நடைபெற்ற மக்களவைத் தேர்தலில் தற்போதைய நாடாளுமன்ற உறுப்பினரான பசுனூரி தயாகருக்குப் பதிலாக வாரங்கல் மக்களவைத் தொகுதியில் போட்டியிட பாரத் இராட்டிர சமிதி கட்சி காவ்யாவை பரிந்துரைத்தது. வேட்புமனுவை அறிவித்த பிறகு, இவர் போட்டியில் இருந்து விலக முடிவு செய்தார். பின்னர் மார்ச் 31ஆம் தேதியன்று முதல்வர் ரேவந்த் ரெட்டி மற்றும் அகில இந்திய காங்கிரசு கட்சியின் பொறுப்பாளர் தீபா தாசுமுன்சி முன்னிலையில் காவ்யா காங்கிரசு கட்சியில் சேர்ந்தார்.

அனைத்திந்திய காங்கிரசு குழுவின் மத்திய தேர்தல் குழு ஏப்ரல் 1ஆம் தேதியன்று கதியம் காவ்யாவின் வேட்புமனுவை அறிவித்தது. 2024ஆம் ஆண்டு நடைபெற்ற பொதுத் தேர்தலில், காங்கிரசு கட்சியின்  காவ்யா 5,81,294 வாக்குகள் (45.85%) பெற்று தீர்க்கமான வெற்றியைப் பெற்றார். இதைத் தொடர்ந்து பாரதிய சனதா கட்சியின் ஆரூரி ரமேசு 3,60,955 வாக்குகள் (28.47%) பெற்று இரண்டாவது இடத்தையும், பாரத ராசுட்டிர சமிதியின் வேட்பாளர்  மரப்பள்ளி சுதீர் குமார் 2,32,033 வாக்குகள் (18.3%) பெற்று மூன்றாவது இடத்தையும் பிடித்தார்.  வாரங்கல் நாடாளுமன்ற தொகுதியில் கதியம் காவ்யா தனது நெருங்கிய போட்டியாளரான பாரதிய சனதா கட்சியின் ஆரூரி ரமேசை தோற்கடித்து 2,20,339 வாக்குகள் வித்தியாசத்தில் வெற்றி பெற்றார்.

## மேலும் காண்க
*18வது மக்களவை

## மேற்கோள்கள்

பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
பகுப்பு:தெலங்காணா அரசியல்வாதிகள்
ச. புரட்சி மணி

**ச. புரட்சி மணி** (*S. Puratchimani* 1965 - 2025) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் பெண்ணாடம் பகுதியினைச் சேர்ந்தவர். இளநிலை அறிவியல் பட்டம் பெற்றுள்ள புரட்சி மணி விவசாயி ஆவர். இவர் இந்திய காங்கிரசு கட்சியின் வேட்பாளரக 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார். மீண்டும் 1996ஆம் ஆண்டு நடைபெற்ற தேர்தலில் தமிழ் மாநில காங்கிரசு வேட்பாளராகப் போட்டியிட்டு வெற்றிபெற்றார்.

## தேர்தல் செயல்பாடுகள்
### 1991

### 1996

## மேற்கோள்கள்

பகுப்பு:1965 பிறப்புகள்
பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:2025 இறப்புகள்
உலோமோனோசோவைட்டு

**உலோமோனோசோவைட்டு** (*Lomonosovite*) என்பது  Na10Ti4(Si2O7)2(PO4)2O4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பாசுப்பேட்டு -சிலிக்கேட்டு கனிமமான இது முன்னதாக Na5Ti2(Si2O7)(PO4)O2 அல்லது Na2Ti2Si2O9*Na3PO4 என்ற வாய்ப்பாடுகளாலும் குறிக்கப்பட்டது.

பன்னாட்டு கனிமவியல் சங்கம் உலோமோனோசோவைட்டு கனிமத்தை Lom என்ற குறியீட்டால் அடையாளப்படுத்துகிறது.

நையோபியம் (11.8% Nb2O5 வரை), மாங்கனீசு (4.5 %MnO வரை) மற்றும் இரும்பு (2.8% வரை) ஆகியவை உலோமோனோசோவைட்டு கனிமத்துடன் கலந்து காணப்படுகின்றன. 

## கண்டுபிடிப்பு
உலோமோனோசோவைட்டு கனிமத்தை லோவோசெர்சுகி அக்பைடிக்கு மலைப்பகுதியில் வி.ஐ. கெராசிமோவ்சுகி என்பவர் கண்டுபிடித்தார். பிரபல உருசிய கவிஞர், வேதியியலாளர், தத்துவஞானி,  சுரங்கப் பொறியாளர் என்று பன்முகங்களுடன் அறியப்படும் மிகைல் லோமோனோசோவின் பெயர் கண்டுபிடிக்கப்பட்ட கனிமத்திற்கு சூட்டப்பட்டது.

## கட்டமைப்பு
எக்சு-கதிர் படிகவியல் தரவுகளின்படி, உலோமோனோசோவைட்டு கனிமத்தின் கட்டமைப்பு a = 5.44 Å, b = 7.163 Å, c = 14.83 Å, α = 99°, β = 106°, மற்றும் γ = 90° என்ற அணிக்கோவை அளவுருக்களுடன் முச்சரிவச்சு படிக அமைப்பில் உள்ளதாக தீர்மானிக்கப்பட்டது. பொதுவாக மையச்சமச்சீர் (sp. gr. P-1) காணப்படும் என்றாலும் மையச்சமச்சீர் அல்லாத வகைகள் (பல்வகை) கூட பதிவாகியுள்ளன.

உலோமோனோசோவைட்டின் படிக அமைப்பு, ஒரு மைய எண்முக O அடுக்கு மற்றும் இரண்டு வெளிப்புற பல்லினபன்முக H அடுக்குகளைக் கொண்ட மூன்று அடுக்கு HOH செருகுதுளைக அடிப்படையாகக் கொண்டுள்ளது. O அடுக்கில் Ti- மற்றும் Na மையப்படுத்தப்பட்ட எண்முகங்கள் வேறுபடுகின்றன. அதேசமயம் H அடுக்குகள் Ti- மையப்படுத்தப்பட்ட எண்முகங்கள் மற்றும் Si2O7 ஈரார்த்தோ குழுக்களால் ஆனவை, (மற்ற பல்லினபைலோசிலிக்கேட்டுகளைப் போல, எடுத்துக்காட்டாக உலாம்பிரோபைலைட்டு). இடைப்பட்ட இடத்தில் Na+ நேர்மின் அயனிகள் மற்றும் PO43- அயனிகள் உள்ளன.

## பண்புகள்
உலோமோனோசோவைட்டு சரியான பிளவுகளுடன் செதிளடுக்கு மற்றும் தட்டையான படிகங்களை உருவாக்குகிறது.  இலவங்கப்பட்டை-பழுப்பு நிறத்தில் இருந்து கருப்பு நிறமாகவும் நுண்ணோக்கி பழுப்பு நிறத்திலும் காணப்படுகிறது. மெல்லிய தட்டுகளாக ஒளிபுகக் கூடியதாகவும் விடாப்பிடியான பளபளப்பும் கொண்டுள்ளது.

உலோமோனோசோவைட்டு கனிமத்தின் பலதிசை வண்ணப்படிகம் நிறமற்றது முதல் பழுப்பு நிறம் வரை வலுவானது. இதன் ஒளிவிலகல் குறியீட்டு எண் \alpha= 1.654–1.670 \beta = 1.736 – 1.750  \gamma=1.764–1.778  2V=56–69.

3–4 என்ற கடினத்தன்மை மதிப்பும் 3.12 – 3.15 என்ற அடர்த்தி மதிப்பும்  உலோமோனோசோவைட்டு கனிமம் வெளிப்படுத்துகிறது. 

## மேற்கோள்கள்

பகுப்பு:படிகங்கள்
பகுப்பு:பாசுப்பேட்டு கனிமங்கள்
பகுப்பு:சிலிக்கேட்டு கனிமங்கள்
பிரதிபாடு சட்டமன்றத் தொகுதி, காக்கிநாடா

**பிரதிபாடு சட்டமன்றத் தொகுதி** *(Prathipadu Assembly constituency)* என்பது ஆந்திரப் பிரதேசத்தின் காக்கிநாடா மாவட்டத்தில் உள்ள ஒரு தொகுதியாகும். இது காக்கிநாடா மக்களவைத் தொகுதி ஏழு சட்டமன்றத் தொகுதிகளில் ஒன்றாகும். வருபுல சத்யபிரபா இந்த தொகுதியின் தற்போதைய சட்டமன்ற உறுப்பினர் ஆவார், இவர் 2024 ஆந்திரப் பிரதேச சட்டப்பேரவைத் தேர்தலில் தெலுங்கு தேசம் கட்சியின் சார்பாக போட்டியிட்டு வெற்றி பெற்றார். 2019 ஆம் ஆண்டு நிலவரப்படி, தொகுதியில் மொத்தம் 202,743 வாக்காளர்கள் உள்ளனர்.எல்லை நிர்ணய ஆணைகளின்படி (1951) 1951 ஆம் ஆண்டில் இந்த தொகுதி நிறுவப்பட்டது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
சுதன்சூ சேகர்

**சுதன்சூ சேகர் பசந்து குஷ்வாகா** *(Sudhanshu Shekhar)* என்பவர் பீகாரை சேர்ந்த இந்திய அரசியல்வாதி ஆவார், இவர் இரண்டு முறை பீகார் சட்டமன்ற உறுப்பினராகப் பணியாற்றியுள்ளார். பீகாரின் மதுபானி மாவட்டத்தில் உள்ள கர்லாகி சட்டமன்றத் தொகுதிக்கு நடந்த இடைத்தேர்தலில், 2016 இல் பீகார் சட்டமன்ற உறுப்பினராக சேகர் தேர்ந்தெடுக்கப்பட்டார். கர்லாகி தொகுதியின் சட்டமன்ற உறுப்பினர் பசந்த் குஷ்வாஹா மரணத்தைத் தொடர்ந்து நடந்த இந்த இடைத்தேர்தலில், அவர் இந்திய தேசிய காங்கிரசின் வேட்பாளரான முகமது சபீரை தோற்கடித்தார். இதைத் தொடர்ந்து 2020 பீகார் சட்டப்பேரவை தேர்தலில் இவர் இரண்டாவது முறை வெற்றிபெற்றார். சுதன்சூ, இராட்டிரிய லோக் சமதா கட்சியைச் சேர்ந்த  அரசியல்வாதியான பசந்து குஷ்வாகாவின்  மகன் ஆவார்.

## அரசியல் வாழ்க்கை
சுதன்சூவின் தந்தை பசந்த் குஷ்வாஹா இறந்ததைத் தொடர்ந்து, 2016 ஆம் ஆண்டில் நடந்த சட்டப்பேரவை இடைத்தேர்தலில் சேகர் போட்டியிட்டார். குஷ்வாகா 2015 பீகார் சட்டப்பேரவைத் தேர்தலில் இந்திய தேசிய காங்கிரசின் வேட்பாளரான முகமது சபீரை 4000 வாக்குகள் வித்தியாசத்தில் தோற்கடித்து பீகார் சட்டசபையில் தேர்ந்தெடுக்கப்பட்டார். எனினும், சட்டமன்ற உறுப்பினர் பதவிக்கு அவர் பதவியேற்பதற்கு முன்னரே சுதன்சூவின் தந்தை பசந்த் குஷ்வாகா இறந்ததைத் தொடர்ந்து, 2016 ஆம் ஆண்டில் நடந்த சட்டப்பேரவை இடைத்தேர்தலில் சேகர் போட்டியிட்டார். குஷ்வாகா 2015 பீகார் சட்டப்பேரவைத் தேர்தலில் இந்திய தேசிய காங்கிரசின் வேட்பாளரான முகமது சபீரை 4000 வாக்குகள் வித்தியாசத்தில் தோற்கடித்து பீகார் சட்டசபையில் தேர்ந்தெடுக்கப்பட்டார். எனினும், சட்டமன்ற உறுப்பினர் பதவிக்கு இவர் பதவியேற்பதற்கு முன்னரே இறந்துவிட்டார். குஷ்வாகாவின் அகால மரணம் தொகுதியில் ஒரு அனுதாப அலைகளை ஏற்படுத்தியது, இதன் விளைவாக சேகர் தனது தந்தையின் அரசியல் போட்டியாளரான சபீரை 18,000 வாக்குகள் வித்தியாசத்தில் தோற்கடித்தார். குஷ்வாகா  மற்றும் சுதன்சூ இருவரும் இராட்டிரிய லோக் சமதா கட்சியின் சின்னத்தில் போட்டியிட்டு தேர்ந்தெடுக்கப்பட்டனர்.

பகுப்பு:வாழும் மக்கள்
பகுப்பு:மதுபனி மாவட்ட நபர்கள்
பகுப்பு:பீகார் அரசியல்வாதிகள்
பிரதிபாடு சட்டமன்றத் தொகுதி, குண்டூர்

**பிரதிபாடு சட்டமன்றத் தொகுதி** *(Prathipadu Assembly constituency)* என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது குண்டூர் மாவட்டத்தில் அமைந்துள்ளது. இது குண்டூர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும். இத்தொகுதியானது பட்டியல் சாதியினருக்காக ஒதுக்கப்பட்டுள்ளது.
## சட்டமன்ற உறுப்பினர்கள்

## தேர்தல் முடிவுகள்
### 2024




## மேற்கோள்கள்

பகுப்பு:ஆந்திரப் பிரதேச சட்டமன்றத் தொகுதிகள்
பால்வாய் கோவர்தன் ரெட்டி

**பால்வாய் கோவர்தன் ரெட்டி** (*Palvai Govardhan Reddy*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக தெலங்காணா அரசியல் ஈடுபடுகிறார். முன்னதாக இவர் தெலங்காணா மாநிலத்தின் மாநிலங்களவையில் நாடாளுமன்ற உறுப்பினராக இருந்தார்.

உசுமானியா பல்கலைக்கழகத்தின் விவேகவர்தினி கல்லூரியில் இளங்கலை பட்டம் பெற்றார்.

1967–72, 1972–78, 1978–83, 1983–85 மற்றும் 1999–2004 காலகட்டங்களில் ஆந்திரப் பிரதேச மாநிலத்தின் சட்டமன்ற உறுப்பினராக இருந்தார். 2007-09ஆம் ஆண்டு காலப்பகுதியில் இவர் மீண்டும் ஆந்திரப் பிரதேச மாநிலத்தின் சட்டமன்ற உறுப்பினராக இருந்தார்.   

## வாழ்க்கைக் குறிப்பு
பால்வாய் கோவர்தன் ரெட்டி, தெலங்காணாவின் மகபூப்நகர் மாவட்டத்தில் உள்ள அச்சம்பேட்டை மண்டலத்தில் உள்ள நதிம்பள்ளி கிராமத்தில் நவம்பர் 20, 1936ஆம் ஆண்டு நவம்பர் மாதம் 20ஆம் தேதியன்று அனசுயம்மா மற்றும் ரங்கா ரெட்டி தம்பதியருக்கு மகனாகப் பிறந்தார். சந்தூர் மண்டலம்  நல்கொண்டா மாவட்டத்தில் உள்ள பங்காருகட்டா கிராமத்தில் 2ஆம் வகுப்பு வரை படித்தார். தனது கிராமத்தில் பள்ளி வசதிகள் இல்லாததால், கல்வியை முடிக்க தனது தாய்மாமன் கிராமமான சிவண்ணகுடேம் கிராமத்திற்கு குடிபெயர்ந்தார். இரசாக்கர் இயக்கத்தின் காரணமாக, பள்ளிப் படிப்பை முடிக்க இவர் தொடர்ந்து இடம்பெயர வேண்டியிருந்தது. பின்னர் இவர் 1951ஆம் ஆண்டில் ஐதராபாத்திற்குக் குடியேறி புனித மேரி உயர்நிலைப் பள்ளியில் பயின்றார். தனது கல்வியை 5 ஆம் வகுப்பு வரை உருது மொழியிலும் பின்னர் தெலுங்கு மொழியிலும் படித்தார். இடைநிலை மற்றும் பட்டப்படிப்பை ஐதராபாத்தில் உள்ள விவேக வர்தானி கல்லூரியில் முடித்தார். விவேகவர்த்தினி கல்லூரியில் படிப்பைத் தொடர்ந்து 1967ஆம் ஆண்டில் தேர்ச்சி பெற்றார். இதே ஆண்டில் முதல் முறையாக சட்டமன்ற உறுப்பினர் தேர்தலில் போட்டியிட்டார்.

## தனிப்பட்ட வாழ்க்கை
வாரங்கல் மாவட்டம், ஆத்மகூர் மண்டலம், இலெடல்லா கிராமத்தைச் சேர்ந்த சரோசனம்மா மற்றும் மறைந்த நாராயண ரெட்டி ஆகியோரின் ஒரே மகள் சுருசாமணியை 1962 ஆம் ஆண்டு ஐதராபாத்தில் திருமணம் செய்து கொண்டார். இவர்களுக்கு சிரவன் குமார் ரெட்டி (1971), சிரவந்தி (1973) மற்றும்  சாந்தன் ரெட்டி (1976) ஆகிய மூன்று குழந்தைகள் உள்ளனர். 

PALVAI.jpg|மனைவியுடன் பால்வாய் கோவர்தன் ரெட்டி 


## இறப்பு
பால்வாய் கோவர்தன் ரெட்டி 2017ஆம் ஆண்டு சூன் மாதம் 9ஆம் தேதியன்று இமாச்சலப் பிரதேசத்தில் நடந்த நாடாளுமன்ற நிலைக்குழு கூட்டத்தில் கலந்து கொள்ளச் சென்று கொண்டிருந்தபோது மாரடைப்பால் இறந்தார்.

## மேற்கோள்கள்

பகுப்பு:1936 பிறப்புகள்
பகுப்பு:2017 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை உறுப்பினர்கள்
கல்வகுண்டலா வித்யா சாகர் ராவ்

**கல்வகுண்டலா வித்யா சாகர் ராவ்** (*Kalvakuntla Vidya Sagar Rao*) இந்தியாவைச் சேர்ந்த ஓர் அரசியல்வாதியாவார். 1953ஆம் ஆண்டு நவம்பர் மாதம் 10ஆம் தேதியன்று  இவர் பிறந்தார். தெலங்காணா மாநிலத்தைச் சேர்ந்த இவர் மூன்று முறை சட்டமன்ற உறுப்பினராக இருந்துள்ளார். முதலில் 2009ஆம் ஆண்டு ஐக்கிய ஆந்திரப் பிரதேசத்தில் சட்டமன்ற உறுப்பினராகப் போட்டியிட்டு வெற்றி பெற்றார், பின்னர் 2014 மற்றும் 2023ஆம் ஆண்டுகளுக்கு இடையில் தெலங்காணா சட்டமன்றத்தில் கோருட்லா சட்டமன்றத் தொகுதியைப் பிரதிநிதித்துவப்படுத்தினார்.

## ஆரம்பகால வாழ்க்கை
கல்வகுண்டலா வித்யா சாகர் ராவ் தெலங்காணாவின் கரீம்நகர் மாவட்டத்தின் கொரட்லாவைச் சேர்ந்தவர்.  இவர் மறைந்த கல்வகுண்டலா பாப்பா ராவின் மகன் ஆவார். 1973ஆம் ஆண்டில் தன்னுடைய பட்டப்படிப்பை முடித்தார்.

## தொழில்
2009ஆம் ஆண்டு ஆந்திரப் பிரதேச சட்டமன்றத் தேர்தலில் தெலங்காணா ராசுட்டிர சமிதியின் கொரட்லா சட்டமன்றத் தொகுதியில் வெற்றி பெற்று கல்வகுண்டலா வித்யா சாகர் ராவ் முதன்முதலில் சட்டமன்ற உறுப்பினராகத் தேர்ந்தெடுக்கப்பட்டார். இவர் 41,861 வாக்குகளைப் பெற்று, தனது நெருங்கியப் போட்டியாளரான இந்திய தேசிய காங்கிரசு கட்சியின் ரத்னாகர் ராவ் இயூவாடியை 15,545 வாக்குகள் வித்தியாசத்தில் தோற்கடித்தார். 2010ஆம் ஆண்டு நடைபெற்ற இடைத்தேர்தலில் மீண்டும் இவர் வெற்றி பெற்றார். 2014 ஆந்திரப் பிரதேச சட்டமன்றத் தேர்தலில் சுயேச்சை வேட்பாளரான இயூவாடி நரசிங்க ராவை 20,585 வாக்குகள் வித்தியாசத்தில் தோற்கடித்து தெலங்காணா ராசுட்டிர சமிதி கட்சிக்காக அந்த இடத்தைத் தக்க வைத்துக் கொண்டார்.

2018ஆம் ஆண்டு நடைபெற்ற தெலங்காணா சட்டமன்றத் தேர்தலில், காங்கிரசு கட்சி சார்பில் போட்டியிட்ட நரசிங்க ராவை தோற்கடித்து,  மீண்டும் தொடர்ந்து மூன்றாவது முறையாக இவர் வெற்றி பெற்றார்.

தனது மகன் கல்வகுந்த்லா சஞ்சய்க்கு வழி விடும் வகையில், 2023ஆம் ஆண்டு நடைபெற்ற தெலங்காணா சட்டமன்றத் தேர்தலில் இவர் போட்டியிடவில்லை.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:தெலங்காணா அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
16-ஆவது ஆந்திரப் பிரதேச சட்டமன்றம்

**ஆந்திரப் பிரதேசத்தின் பதினாறாவது சட்டமன்றமானது** *(16th Andhra Pradesh Assembly)* 2024 இல் நடைபெற்ற ஆந்திரப் பிரதேச சட்டமன்றத் தேர்தலில் தேர்ந்தெடுக்கப்பட்ட உறுப்பினர்களால் உருவாக்கப்பட்டது. ஆந்திரப் பிரதேச சட்டப்பேரவை தேர்தல் 2024 மே 13 அன்று இந்திய தேர்தல் ஆணையத்தால் ஒரே கட்டமாக நடைபெற்றது. 2024 சூன் 4 ஆம் தேதி காலை அதிகாரப்பூர்வமான வாக்கு எண்ணிக்கை தொடங்கியது, அதே நாளில் முடிவுகள் அறிவிக்கப்பட்டன. ஆந்திரப் பிரதேச சட்டமன்றத்தில் 175 தொகுதிகள் உள்ளன, அவற்றில் 29 தொகுதிகள் பட்டியல் சாதியினருக்கும், 7 தொகுதிகள் பட்டியல் பழங்குடியினருக்கும் ஒதுக்கப்பட்டுள்ளன.

## தேர்தல் முடிவுகள்
2024 சூன் 4 ஆம் தேதி காலை அதிகாரப்பூர்வமாக வாக்கு எண்ணிக்கை தொடங்கியது, அதே நாளில் முடிவுகள் அறிவிக்கப்பட்டன. ஆந்திரப் பிரதேச சட்டமன்றத் தேர்தலில் தெலுங்கு தேசம் கட்சி 135 இடங்களில் வெற்றி பெற்றது, மேலும் ஜனசேனா கட்சி 21 இடங்களையும், தற்போதைய ஒய்எஸ்ஆர் காங்கிரஸ் கட்சி 11 இடங்களையும், பாரதிய ஜனதா கட்சி 8 இடங்களையும் பெற்றது.

## உறுப்பினர்கள்

## மேற்கோள்கள்

பகுப்பு:ஆந்திரப் பிரதேச சட்டமன்றம்
பகுப்பு:ஆந்திரப் பிரதேச சட்டப் பேரவை
பகுப்பு:இந்தியச் சட்டமன்றத் தேர்தல்கள்
பகுப்பு:ஆந்திரப் பிரதேசத்தில் சட்டப் பேரவைத் தேர்தல்கள்
பிரீடம்

***பிரீடம்*** என்பது வெளிவர இருக்கும் இந்திய தமிழ், அதிரடி நாடகத் திரைப்படமாகும். இதை சத்யசிவா எழுதி இயக்கியுள்ளார். விஜய கணபதி பிக்சர்ஸ் என்ற பதாகையின் கீழ் பாண்டியன் பரசுராமன் இப்படத்தை தயாரித்துள்ளார். இந்த படத்தில் எம். சசிகுமார் லிஜோமோல் ஜோஸ் ஆகியோர் முதன்மை வேடங்களில் நடித்துள்ளனர். 

## கதை
இப்படத்தின் கதையனது 1995 வேலூர் கோட்டை சிறை தகர்ப்பை அடிப்படையாகக் கொண்டது.

## நடிகர்கள்

## தயாரிப்பு
''கழுகு'' (2012), ''சவாலே சமாளி'' (2015) படங்களில் புகழ்பெற்ற சத்யசிவா 2024 பிப்ரவரி தொடக்கத்தில், *நான் மிருகமாய் மாற* (2022) படத்திற்குப் பிறகு சசிகுமாருடன் மீண்டும் இணைந்தார். அவர் இயக்கிய *பிரீடம்*  திரைப்படத்தில்  சசிகுமார் மற்றும் லிஜோமோல் ஜோஸ் ஆகியோர் நடிப்பார்கள் என்று தெரிவிக்கப்பட்டது.  சசிகுமாரும், லிஜோமோலும்  இலங்கை அகதிகளாக நடித்துள்ளனர். இப்படத்தில் மாளவிகா அவினாஷ், போஸ் வெங்கட், மு ராமசாமி, சரவணன், ரமேஷ் கண்ணா  சுதேவ் நாயர் மற்றும் பலர்  நடித்துள்ளனர். 

இந்தப் படத்தை விஜய கணபதியின் பிக்சர்ஸ் பதாகையில் பாண்டியன் பரசுராமன் தயாரித்துள்ளார்.   படத்திற்கு ஜிப்ரான் வைபோதா இசையமைத்துள்ளார், ஒளிப்பதிவை என். எஸ். உதயகுமார் மேற்கொள்ள, படத்தொகுப்பை என். பி. சிறீகாந்த் மேற்கொண்டார்.  2025 சூன் 23 அன்று, படப்பிடிப்பு முடிந்தது குறித்து தயாரிப்பு நிறுவனம் அதிகாரப்பூர்வமாக உறுதிப்படுத்தியது.

## இசை
இப் படத்திற்கு ஜிப்ரான் இசையமைத்துள்ளார். இதன் வழியக சத்யசிவாவுடன் இரண்டாவது முறையாகவும், சசிகுமாருடன் மூன்றாவது முறையாகவும் இணைந்து பணியாற்றுயுள்ளார். முதல் தனிப்பாடலான "ஆகாயம் அம்புட்டையும்" 2024 நவம்பர் 8 அன்று வெளியிடப்பட்டது.  இரண்டாவது தனிப்பாடலான "ஆரிரோ ஆராரிரோ" 2025 சூன் 30, 2025 அன்று வெளியானது. 

## வெளியீடு

### திரையரங்கம்
முன்னதாக *பிரீடம்* சூலை 10 ஆம் தேதி வெளியிட திட்டமிடப்பட்டது, ஆனால் வெளியீடு அடுத்த வாரத்திற்கு ஒத்திவைக்கப்பட்டு, 2025 சூலை 18 அன்று வெளியிட திட்டமிடப்பட்டது. ஆனால் வெளியீட்டு தேதி அறிவிப்பின்றி காலவரையின்றி ஒத்திவைக்கப்பட்டது.   இந்த படம்  தெலுங்கு, கன்னடம், மலையாளம், இந்தி ஆகிய மொழிகளில் மொழிமாற்றி வெளியிட திட்டமிடப்பட்டுள்ளது. 

## வரவேற்பு
*[[தி டைம்ஸ் ஆஃப் இந்தியா]]*வின் அபினவ் சுப்பிரமணியன் 2.5/5 நட்சத்திரங்களை வழங்கி, "பிரீடம் என்பது பலர் புறக்கணிக்க விரும்பும் ஒரு இருண்ட பக்கத்தை அம்பலப்படுத்தும் ஒரு வரலாற்று ஆவணம். இது மிகவும் கவர்ச்சிகரமான படம் அல்ல, என்றாலும் அந்த 43 கைதிகளின் உண்மைக் கதையைப் பார்க்க வைக்கும் அளவுக்கு சுவாரஸ்யமானது" என்று எழுதினார். 

## மேலும் காண்க
*இந்தியத் திரைப்படங்களில் இலங்கைத் தமிழர்களின் சித்தரிப்புகள்

## மேற்கோள்கள்

## வெளி இணைப்புகள்
* 
பகுப்பு:இந்தியத் தமிழ்த் திரைப்படங்கள்
பகுப்பு:வெளிவரவிருக்கும் தமிழ்த் திரைப்படங்கள்
பகுப்பு:ஜிப்ரான் இசையமைத்துள்ள திரைப்படங்கள்
உயர் நெட்டாங்கு வளைவுப்பாதம்

**உயர் நெட்டாங்கு வளைவுப்பாதம்** (*Pes cavus* or *high arch*), தட்டைப் பாதங்கள் கொண்டவர்களுக்கான அனைத்து அறிகுறிகளும் உயர் நெட்டாங்கு வளைவுப் பாதம் கொண்டவர்களுக்கும் நடக்கும் போது கால் வலி, கணுக்கால் மூட்டு வலி மற்றும் அகில்லெஸ் தசைநாண் அழற்சியால் துன்புறுவர். உயர் நெட்டாங்கு வளைவுப்பாதம் கொண்டவர்களுக்கு காலணி (ஷூ) பொருந்துவது பிரச்சனையாக இருக்கும். மேலும் பக்கவாட்டுகணுக்கால் உறுதியற்ற தன்மை, கீழ் மூட்டு அழுத்த எலும்பு முறிவுகள், முழங்கால் வலி, முதுகு வலி மற்றும் நடக்கும் போது கால்கள் தடுமாறுதல் ஆகிய பிரச்சனைகளும் வரும். 

## சிகிச்சை
முடநீக்கியல் (எலும்பு) மருத்துவர்கள் அறுவை சிகிச்சை மூலம் உயர் நெட்டாங்கு வளைவுப்பாதங்களை சரி செய்வர்.
## இதனையும் காண்க
* தட்டைப் பாதங்கள்
## மேற்கோள்கள்

## வெளி இணைப்புகள்

பகுப்பு:எலும்புகள்
பகுப்பு:எலும்பு நோய்கள்
பரைல் மலைத்தொடர்

**பரைல் மலைத்தொடர்** (*Barail Range*)  வடகிழக்கு இந்தியாவில் உள்ள ஒரு மூன்றாம் நிலை மலைத்தொடராகும்.  இம்மலைத் தொடர் பிரம்மபுத்திரா மற்றும் பராக் படுகைகளுக்கு இடையில் சுமார் 80,000 எக்டேர் பரப்பளவைக் கொண்டுள்ளது. கிழக்கே நாகாலாந்து & மணிப்பூர் மற்றும் மேற்கில் அசாம் & மேகாலயா பகுதிகள் வரை பரைல் மலைத்தொடர் பரவியுள்ளது. 

நாகாலாந்தில் உள்ள இயாப்ஃபூ மலை (3,048 மீ) மிக உயரமான சிகரமாகும். இலைக்கே (1,959 மீ), தேய்பிபங்கு (1,866 மீ), மகாதேவி (1,739 மீ) மற்றும் கௌகா (1,736 மீ) ஆகியவை மற்ற குறிப்பிடத்தக்க சிகரங்கள் ஆகும்.

## மேற்கோள்கள்

பகுப்பு:இந்திய மலைத்தொடர்கள்
பகுப்பு:அசாமின் புவியியல்
பகுப்பு:மேகாலயாவின் புவியியல்
பகுப்பு:மணிப்பூரின் புவியியல்
பகுப்பு:நாகாலாந்தின் புவியியல்
கொடுவேலியன் மட்டை

**கொடுவேலியன் மட்டை **  *(KODUVELIYAN MATTA)* என்று அழைக்கப்படும் இந்த நெல் வகை, தென்னிந்தியாவில் உள்ள  கேரளாவின் பாரம்பரிய நெல் வகையாகும். மேலும் இந்த நெல் வகை கருநாடகாவின் குடகு  மாவட்டத்திலும் பயிரிடப்பட்டதால் இது **குடகுவேலியன் மட்டை** என்றும் அழைக்கப்படுகிறது. 

நீண்ட கால அளவில் அறுவடைக்கு தயாராகும் இந்த நெல் வகை, **150 - 155** நாட்களில் முதிர்வடைவதாக கூறப்படுகிறது. வைக்கோல் நிறத்தில் இருக்கக்கூடிய தடித்த தானியமான  நெல்லில், ஊதா நிற நுனியைக் கொண்டிருக்கும். இதன் அரிசி, பழுப்பு நிறத்தில் காணப்படுகிறது. **5** அடி உயரம் வரை வளரும் இதன் நெற்பயிர், அடிப்பகுதி பச்சை நிறத்தில் இருக்கும். மேலும் இந்த நெல் இரகம் ஒரு ஏக்கருக்கு, 1200 முதல் 1500 கிலோ வரை  உற்பத்தித் திறன் கொண்டதாக பதிவு செய்யப்பட்டுள்ளது.

## சான்றுகள்

பகுப்பு:நெல் வகைகள்
பகுப்பு:கேரளாவின் நெல் வகைகள்
பால்பக்ராம்

**பால்பக்ராம்** (*Balpakram*) இந்தியாவின் மேகாலயா மாநிலத்தில் தெற்கு காரோ மலை மாவட்டத்தில் உள்ள கிராமமாகும்.

பால்பக்ராம் அதன் காடுகள் நிறைந்த பள்ளத்தாக்கிற்கும் மலைகளிடை பாதைகளுக்கும்  பிரபலமானதாகும். இக்கிராமம் இப்போது ஒரு தேசிய பூங்காவின் பகுதியாகும். இந்த பூங்காவில் பால்பக்ராம் பீடபூமியும் அருகிலுள்ள காடுகளும் அடங்கும்.  பால்பக்ராம் பகுதி மேகாலயாவின் தெற்குப் பகுதியில் அமைந்துள்ளது.

இந்தப் பகுதியில் வசிக்கும் உள்ளூர் பழங்குடியினரான காரோசு என்பவர்கள், இந்த மலையை இறந்த ஆன்மாக்கள் ஓய்வெடுக்கும் இடம் என்று நம்புகின்றனர். இந்த நம்பிக்கைக்குக் காரணம், இந்தப் பகுதியில் காணப்படும் பல விசித்திரமான ஆனால் இயற்கையான, உடல் மற்றும் உயிரியல் அமைப்புகளே ஆகும். இந்த இடம் அரிய தாவரங்கள் மற்றும் விலங்கினங்கள் மற்றும் கடல் புதைபடிவங்களுக்கும் பெயர் பெற்றது. பால்பக்ராம் மேகாலயாவில் உள்ள பல்லுயிர் பெருக்கத்தின் ஒரு முக்கிய இடமாகும்.

பால்பக்ராமில் அழிந்து வரும் காட்டு நீர் எருமையான புபாலசு ஆர்னியின் எஞ்சிய எண்ணிக்கை உள்ளது. இந்தப் பகுதியின் ஒரு சுவாரசியமான அம்சம், உலகம் முழுவதும் ஆர்வத்தைத் தூண்டியிருக்கும் சிவப்பு பாண்டாக்களின் சிறிய எண்ணிக்கையாகும். பால்பக்ராம் ஆசிய யானைகளின் முக்கியமான வாழ்விடமாகும். மேகாலயாவில் உள்ள இந்திய காட்டெருமை அல்லது காட்டெருமையின் கடைசி மீதமுள்ள கூட்டங்கள் இந்தப் பூங்காவில் உள்ளன. மாநிலத்தின் மற்ற இடங்களில் தெருவில் திரியும் விலங்குகள் மட்டுமே காணப்படுகின்றன. புலி முதல் பளிங்கு பூனை வரை எட்டு வகையான பூனைகள் இங்குள்ளன.

பால்பக்ராமில் ஏழு இனங்கள் கொண்ட பன்முகத்தன்மை உள்ளது. அரிய கரடி குரங்கு இங்கு அரிதாகக் காணப்படுகிறது.  ஆனால் பன்றி-வால் குரங்கு நிறைய காணப்படுகிறது. புல்வெளி பீடபூமியைத் தவிர பூங்கா முழுவதும் வெள்ளைப் புருவக் குரங்கு நன்கு பரவியுள்ளது.

பால்பக்ராம் முக்கியமான பறவைகள் வாழுமிடமாகவும்   ஒரு முக்கியமான சுற்றுலாத் தலமாகவும் உள்ளது. குவகாத்தியிலிருந்து துரா மற்றும் பாக்மாரா வழியாகவும், சில்லாங்கு மற்றும் ராணிகோர் வழியாகவும் இக்கிராமத்தை அணுகலாம். பள்ளத்தாக்கில் உள்ள தீண்டப்படாத காடுகள் மற்றும் அழகிய பீடபூமியைத் தவிர, வடக்கு வங்காளதேசத்தில் உள்ள ராம்சர் தளமான டாங்குவார் ஆரின் பரந்த காட்சி பால்பக்ராமின் குறிப்பிடத்தக்க அம்சங்களாகும்

## மேற்கோள்கள்

பகுப்பு:மேகாலயாவின் புவியியல்
உலகத் தமிழர் கலைக்களஞ்சியம்

**உலகத் தமிழர் கலைக்களஞ்சியம்** என்பது தமிழில் 2006 ஆம் ஆண்டு வெளிவந்த ஒரு தமிழ்க் கலைக்களஞ்சியம் ஆகும். 

## வரலாறு
*உலகத் தமிழ் ஓசை* என்ற மாத இதழை நடத்திவந்த பேராசிரியர் *சி. எஸ். எஸ். சோமசுந்தரனார்* தன் வாழ்நாள் இலட்சியமாக உலகத் தமிழர் கலைக்களஞ்சியத்தை வெளியிடுவதைக் கொண்டிருந்தார். நூல் வெளிவரும் முன்பே சோமசுந்தரனார் இறந்துவிட்டார். இந்நிலையில் அவரால் பணிப்பிக்கபட்ட *இ. கோ. தி. சிவகுமாரைப்* பதிப்பாளராக கொண்டு இக்களலைக்களஞ்சியம் 2006 ஆம் ஆண்டு வெளியானது. இதுவே தமிழில் தனிமனிதரால் வெளியிடப்பட்ட கலைக்களஞ்சியமாக இருக்கலாம் எனப்படுகிறது.

## உள்ளடக்கம்
இந்தக் களஞ்சியத்தில் முதன்மையாக தமிழ் நூல்கள், தமிழறிஞர்கள், எழுத்தாளர்கள், நாட்டுத் தலைவர்கள் குறித்த சுருக்கமான வரலாறு போன்றவை தொகுக்கபட்டுள்ளன. மேலும் தமிழர் இசைவிழா, தமிழர் வணிகம், தமிழர் நம்பிக்கைகள், பசுபிக் கடலில் தமிழ்க் குடியரசு போன்ற தலைப்புகளில் தகவல்களைத் தந்துள்ளார்.

## மேற்கோள்கள்

பகுப்பு:பொதுத் தமிழ்க் கலைக்களஞ்சியங்கள்
பகுப்பு:2006 நூல்கள்
தட்டைப் பாதங்கள்

**தட்டைப் பாதங்கள்** (*Flat feet*  or  *pes planus* or *fallen arches*), பாதங்களின் நடுப்பகுதி சற்று உள்நோக்கி வளைந்திருக்கும். விளைவு இன்றி சமமாக இருந்தால் அவை தட்டைப் பாதங்கள் என அழைக்கப்படுகின்றது. 
கால்களின் முழு அடிப்பாதம் தரையுடன் முழுமையாகவோ அல்லது கிட்டத்தட்ட முழுமையாகவோ தொடர்பு கொள்ளும் நிலையில் இருக்கும். 

நடத்தல், நிற்றல், ஓடுதல் போன்ற செயல்களுக்கு உறுதுணையாக இருப்பது பாதத்தில் உள்ள வளைவுப் பகுதி ஆகும். இந்த பாத வளைவுகளை உள்பக்க வளைவு, வெளிப்பக்க வளை மற்றும் முன்பாதத்தின் உள் பக்க வளைவு என மூன்று வகைப்படுகிறது.

குழந்தைகள் பிறக்கும்போது இந்த வளைவு இருக்காது. குழந்தை நடக்க, நடக்க இந்த வளைவு ஏற்படும். பல்வேறு காரணங்களால் இந்த வளைவு தட்டையாக மாறுவதையே தட்டைப் பாதம் என்று கூறுகிறோம்.

பாதங்கள் தட்டையாக இருந்தால் ஒரே இடத்தில் நீண்ட நேரம் நிற்க முடியாது. மற்றவர்களைப் போல் நடை இயல்பாக இருக்காது.பாதத்­தில் அடிக்­கடி வலி ஏற்­படும். வேக­மாக ஓட முடி­யாது. விளை­யாட்டு நடவடிக்கைகளில்  பங்­கேற்­பது சிர­மம். மலை ஏற முடி­யாது. கால் மூட்­டு­களில் வலி உண்டாகும்.

தட்டைப் பாதங்கள் உள்ளவர்களுக்கு காலணி  (ஷூ) தேர்வு செய்வது சவாலானதாகும். 

## தட்டைப் பாதத்திற்கான சிகிச்சைகள்
தட்­டைப் பாதங்­களை முடநீக்கியல் மருத்துவர்கள் அறுவை சிகிச்சை மூலம் சரி செய்ய முடி­யும். பழக்க வழக்­கங்­க­ளால் ஏற்­படும் தட்­டைக் கால்­களை உடற்­ப­யிற்சி, மின்­தூண்­டல் மூலம் தசை­களை வேலை­செய்ய வைத்­தல் போன்ற சிகிச்சை முறை­கள் மூலம் சீராக்க முடி­யும். கால் விரல்­களை சுருக்கி நீட்­டு­தல், கட்டை விர­லால் எண்­களை எழுத்­து­களை எழு­து­தல். கால் விர­லால் ஒரு பொருளை கவ்­வித் தூக்­கு­தல், மண­லில் நடத்­தல், தடி­ம­னான உருட்டுக் கட்டைகளை கால்­க­ளால் உருட்­டு­தல், முன்­கா­லில் நிற்­றல் ஆகிய பயிற்­சி­க­ளைத் தொடர்ந்து செய்­து­வந்­தால் படிப்­ப­டி­யாக பாதங்­களில் போதிய அளவு வளைவு ஏற்­படும்.
## காவல்துறை & இராணுவத்தில்
தட்டை பாதங்கள் கொண்டவர்கள் அதிக தொலைவிற்கு ஓடமுடியாது என்ற காரணத்தால் விளையாட்டுத் துறை, காவல்துறை மற்றும் இராணுவம் போன்ற பணிகளில் சேர்த்துக் கொள்ளப்படுவதில்லை.  

## படக்காட்சிகள்

File:Flat feet soles.jpg|thumb|200px| பெண்னின் தட்டைப் பாதம் 
File:Adult Flatfoot.JPG|thumb|200px| கணுக்கால் மற்றும் முழங்கால் மூட்டுவலி உள்ள 55 வயது பெண்ணின் தட்டையான பாதம்.


## இதனையும் காண்க
* உயர் நெட்டாங்கு வளைவுப்பாதம்

## மேற்கோள்கள்

## வெளி இணைப்புகள்
* National Library of Medicine
* American Podiatric Medical Association (APMA)
* American Academy of Podiatric Sports Medicine (AAPSM)

*https://tamil.samayam.com/lifestyle/health/the-hidden-dangers-of-flat-feet-common-problems-and-health-risks/articleshow/122252853.cms?story=1

பகுப்பு:எலும்புகள்
பகுப்பு:எலும்பு நோய்கள்
பெத்தபுரம் சட்டமன்றத் தொகுதி

**பெத்தபுரம் சட்டமன்றத் தொகுதி** *(Peddapuram Assembly constituency)*
என்பது இந்தியாவின் ஆந்திரப் பிரதேச சட்டப்பேரவையில் உள்ள 175 சட்டமன்றத் தொகுதிகளில் ஒன்றாகும். இத்தொகுதியானது காக்கிநாடா மாவட்டத்தில் அமைந்துள்ளது. பெத்தபுரம், காக்கிநாடா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024




## மேற்கோள்கள்
 

பகுப்பு:ஆந்திரப் பிரதேச சட்டமன்றத் தொகுதிகள்
பகுப்பு:காக்கிநாடா மாவட்டம்
பகுப்பு:ஆந்திரப் பிரதேச அரசியல்
பகுப்பு:ஆந்திரப் பிரதேச சட்டமன்றத் தொகுதிகள்
பெ. பொன்னுசாமி

**பெ. பொன்னுசாமி** (*P. Ponnusamy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் தருமபுரி மாவட்டம் பெத்தானூர் கிராமத்தினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள இவர் இந்திய தேசிய காங்கிரசு கட்சியினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தருமபுரி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1932 பிறப்புகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
எ. தா. பொன்னுவேலு

**எ. தா. பொன்னுவேலு** (*E. T. Ponnuvelu*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் பெரம்பலூர் மாவட்டம் எழுமூர் கிராமத்தினைச் சேர்ந்தவர். இளங்கலை, இளநிலைச் சட்டப் படிப்புகளை முடித்துள்ள பொன்னுவேலு, அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் வரகூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1948 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
சு. மணிமேகலை

**சு. மணிமேகலை ** (*S. Manimegalai*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் அரியலூர் மாவட்டம் புள்ளம்பாடி பகுதியினைச் சேர்ந்தவர். இளநிலை மருத்துவக் கல்வியினை முடித்துள்ள மணிமேகலை, அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அரியலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு

## மேற்கோள்கள்

பகுப்பு:1944 பிறப்புகள்
பகுப்பு: அனைத்திந்திய அண்ணா  திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கச்சிப்பிள்ளையம்மாள்

**கச்சிப்பிள்ளையம்மாள்** என்பவர் 20ஆம் நூற்றாண்டின் தொடக்கத்தில் வாழ்ந்த தமிழ் இஸ்லாமிய பெண் ஞானி, கவிஞர் ஆவார். இவர் மெஞ்ஞானமாலை என்னும் நூலை இயற்றியுள்ளார். 

## வாழ்க்கைக் குறிப்பு
கச்சிப்பிள்ளையம்மாள் சிவகங்கை மாவட்டம் இளையான்குடியில் 20ஆம் நூற்றாண்டின் தொடக்கத்தில் வாழ்ந்தவர். அத்தா(தந்தையார்) லுக்மான் ராவுத்தர். சகோதரர் முஹம்மது மீறான் மஸ்தான் சாகிபு. திருப்பரங்குன்றம் மலைமீது அடக்கம் செய்யப்பட்ட  சிக்கந்தர் வலி மீது பக்தி கொண்டவர். கச்சிப்பிள்ளையம்மாள் இளம் வயதிலேயே ஞானம் உடையவராக இருந்தார். அதனால் ’மெஞ்ஞான சொரூபி’ என்று போற்றப்பட்டார். 

## இலக்கிய வாழ்க்கை
கச்சிப்பிள்ளையம்மாள் இஸ்லாமியம் சார்ந்து பல பக்திப்பாடல்களை இயற்றினார். அவர் பாடிய பாடல்கள் மெஞ்ஞானமாலை என்ற பெயருடன் பொ.யு. 1918-ம் ஆண்டில் அச்சாகின.  மெஞ்ஞானமாலை நூலில் மெஞ்ஞானமாலை, மெஞ்ஞானக்குறவஞ்சி, மெஞ்ஞான ஊஞ்சல், மெஞ்ஞானக்கும்மி ஆகிய சிற்றிலக்கியங்கள் இடம்பெற்றுள்ளன.  சூஃபி ஞானிகளின் மரபுப்படி இறைவனைக் காதலானாக உருவகப் படுத்திப் பாடியிருக்கிறார். தம்முடைய மெஞ்ஞான மாலையை அஞ்ஞானத்தை அறுக்கும் வாள் என்று கூறுகிறார்.

அவருடைய சமகாலத்துப் புலவர்களான  சீனியாவல் ராவுத்தர் மற்றும் பண்டித சையிது அப்துல்காதிர் ஆகியோர் இவருடைய  நூலுக்குச் சாற்றுக்கவி வழங்கினர். 

அன்னையிலும் தயவு அதிகமுள்ள கச்சிப்பிள்ளையம்மாள்  
அன்புகூர்ந்து தன்னையும் தன் தலைவனையும் அறிவதற்கு  
முக்கிய சாதனமாய்ச் சாற்றும் இன்னமுத மனையதிரு  
மெஞ்ஞான மாலையைப்போல் யார் சொல்வாரே" 
                                                    -பண்டித சையித் அப்துல்காதிர் 


## பாடல் நடை

###### வெண்பா

அல்லாஹு என்றே அகிலமெல்லாம் போற்றுகின்ற
வல்லானை எந்நாளும் வாழ்த்துவமே - பொல்லாத
அஞ்ஞான மாயை அறுத்தொதுக்கும் வாளனைய
மெய்ஞ்ஞான மாலைசொல்ல வே.

##### கும்மி

ஈஸ்வரன் வீடங்கே தோணுமடி - அதில்
ஏகப்பயமாய் இருக்குமடி
ஆசைவைத்து பயமற்றுநீ சென்றிடில்
அந்த இருளும் மறையுமடி - இடை
வந்த திரையும் விலகுமடி

நானும் நீயுமே நேசமானார் - பர
நாதாந்த வீட்டிலே சேர்ந்திடலாம்
ஞான வீடாளும் அத்தானைக்கண்டு நாம்
நாடிக்கொள் காபகௌசியடி - சென்று
தேடியே கும்மியடிங்கடி


##### ஊஞ்சல்

உச்சித மூலத்திலே புவி
மெச்சிய வாலையடி அம்மணி
மெச்சிய வாலையடி

உச்சித ஊஞ்சலிலே அவள்
உட்கார்ந்ததைப் பாரடி - அம்மணி
உட்கார்ந்ததைப் பாரடி

நானாகித் தானாகி ஊமை
தான்வந்து நின்றதடி - அம்மணி
தான்வந்து நின்றதடி


## மேற்கோள்கள்

* சூஃபி ஞானி கச்சிப்பிள்ளையம்மாள் அகமியம்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:தமிழ்ப் புலவர்கள்